512 ATT DWAR L-INTRAPRIŻI Ż-ŻGĦAR Biex itejjeb l-ambjent ta’ operazzjoni għal intrapriżi żgħar u medji sabiex jiġi ffaċilitat it-twaqqif u t-tkabbir tagħhom. Dan l-Att jipprova jidentifika dawk iż-żoni fejn l-ambjent regolatorju eżistenti jista’ jitjieb sabiex jiġu provduti soluzzjonijiet li minnhom jibbenefikaw intrapriżi u isir iżjedfaċ li għalihom li joperaw. Dan l-Att ukolli waqqa fil-Kunsill Konsultattiv tal-Intrapriżi u l-Kulleġġ tar-Regolaturi, żewġ korpi konsultattivi, bil-għan li jipprovdu forum għal konsultazzjoni u djalogu soċjali, jagħtu parir lill-Gvern dwar sfidi li jiffaċċjaw l-intrapriżi tan-negozju, jindirizzaw ilmenti li joħorġu mill-intrapriża tan-negozju u joħorġu b’azzjoni ta’ rimedju. L-ATT XI tal-2011, kif emendat bl-Atti XVIII tal-2015, XXV tal-2015, XXVII tal-2016 u bl-Att XII tal-2017. L-ATT XI tal-2011, kif emendat bl-Atti XVIII tal-2015, XXV tal-2015, XXVII tal-2016 u bl-Att XII tal-2017. TAQSIMA I Tifsir u Dikjarazzjoni ta’ Prinċipji 1. Titolu fil-qosor. It-titolu fil-qosor ta’ dan l-Att hu l-Att dwar l-Intrapriżiż-Żgħar. 2. Tifsir. Emendat: XXV.2015.41; XXVII.2016.6; XII.2017.2. Kap. 497. (1) F’dan l-Att, kemm-il darba l-kuntest tal-kliem ma jkunx jeħtieġ xort’oħra: "aġenzija tal-gvern " tfisser korp elenkat fir-Raba’ Skeda tal-Att dwar l-Amministrazzjoni Pubblika; "dipartiment tal-gvern " tfisser kull entità fis-settur pubbliku li hi elenkata fit-Tieni Skeda tal-Att dwar l-Amministrazzjoni Pubblika; Kap. 497. Kap. 497. "entità ċentrali " tfisser entità identifikata bl-artikolu 5; "entità tal-gvern " tfisser organizzazzjoni, li ma tkunx dipartiment tal-gvern, aġenzija tal-gvern jew soċjetà kummerċjali, li fiha l-gvern ikollu interess li jikkontrolla, sew jekk dik l-organizzazzjoni hi mwaqqfa bil-liġi jew le; "entitajiet pubbliċi li joffru servizz li n-negozji " tfisser l-Awtorità responsabbli għall-Ippjanar, l-Awtorità responsabbli għall-Ambjent u r-Riżorsi, Jobsplus, id-Dipartiment tat-Taxxi Interni, id-Dipartiment tat-Taxxa fuq il-Valur Miżjud, id-Dipartiment responsabbli għall-Kummerċ, l-Intrapriża ta’ Malta, ir-Regolatur għas-Servizzi tal-Enerġija u l-Ilma, l-Awtorità dwar il-Mediċini, l-Awtorità ta’ Malta għall-Kompetizzjoni u għall-Affarijiet tal-Konsumatur, l-Awtorità ta’ Malta dwar il-Komunikazzjoni, id-Dipartiment tad-Dwana, l-Awtorità responsabbli għas-Servizzi Finanzjarji ta’ Malta, l-Awtorità responsabbli għal-Logħob u kull entità oħra kif tista’ tiġi identifikata minn żmien għal żmien mill-Ministru; " l-Intrapriża ta’ Malta " tfisser l-entità mwaqqfa skont l-Att dwar [żaħ l-Intrapriża ta’ Malta [żaħ; Kap. 463. Kap. 463. " konsultazzjoni " tfisser it-talba għal u l-għoti ta’ pariri, informazzjoni jew opinjoni; " Kulleġġ " tfisser l-Kulleġġ tar-Regolatur imwaqqaf bl-artikolu 13; " il-Kumitat Konsultattiv dwar Negozji Żgħar " tfisser il-korpmwaqqaf bl-artikolu 10(6); "Kunsill" tfisser l-Kunsill Konsultattiv tal-Intrapriżimwaqqaf bl-artikolu 10(1); "linji ta’ gwida għall-utent " tfisser dokument preparat mid-dipartiment jew dik l-enità oħra li tkun biħsiebha tinforza strument ġdid sabiex tispjega lill-pubbliku f’termini ċari x’ikun meħtieġ biex ikun hemm ħarsien tad-disposizzjonijiet tal-liġi, u x’ikun meħtieġ minnu biex jiġi żgurat dak il-ħarsien; " il-Ministru " tfisser l-Ministru responsabbli għall-ekonomija; " miżuri ta’ appoġġ għan-negozju " tfisser kull inizjattiva bħal konċessjonijiet, ribassi, eżenzjonijiet u forom oħra ta’ faċilitazzjoni biex tkun eħfef għan-negozji biex jibdew u joperaw; " noti ta’ spjegazzjoni " tfisser dokument preparat mid-dipartiment jew entità oħra li tissottometti strument lill-Parlament jew lill-Kamra tad-Deputati li jispjega f’termini ċari dak li jrid jikseb u jindirizza l-istrument, huwa ppubblikat u anness mal-Att jew Avviż Legali imma li ma jkunx liġi; "stħarriġ dwar is-sodisfazzjon tal-konsumatur " huwa eżerċizzju bil-ħsieb li tiġi analizzata s-sodisfazzjon tal-konsumatur u jistabbilixxi l-bżonnijiet u l-aspettativi tal-konsumatur sabiex jiġi identifikat kull nuqqas jew titjib possibbli fit-twassil tas-servizz; "strument " tfisser kemm l-liġi primarja kif ukoll sussidjarja, inkluż abbozz li jkun għadu ma sarx liġi, u t-traspożizzjoni ta’ Direttiva tal-Unjoni Ewropea fil-liġi ta’ Malta; "SME" tfisser intrapriżi żgħar u medji kif mfissra fir-Rakkomandazzjoni tal-Kummissjoni 2003/361/KE tas-6 ta’ Mejju 2003 dwar id-definizzjoni ta’ intrapriżi mikro, żgħar u ta’ daqs medju; "Test SME" tfisser il-valutazzjoni tal-impatt kif mniżżel fl-Iskeda II; " l-Uffiċċju Nazzjonali tal-Istatistika " tfisser l-Uffiċċju mwaqqaf taħt l-Att dwar l-Awtorità tal-Istatistika ta’ Malta [żaħ. Kap. 422. Kap. 422. (2) Fl-interpretazzjoni u fl-applikazzjoni ta’ dan l-Att, il-Ministru għandu, b’dak il-mod li jidhirlu xieraq, debitament iqis id-dispożizzjonijiet tal-Karta Ewropea għall-Intrapriżiż-Żgħar. TAQSIMA II Funzjonijiet ta’ dipartimenti tal-gvern u entitajiet dwar in-negozju 3. Funzjonijiet ġenerali attribwiti lil dipartiment tal-gvern, entità tal-gvern jew aġenzija tal-gvern. Kap. 497. (1) B’żjieda mat-twettiq tas-setgħat, funzjonijiet u responsabbiltajiet attribwiti lil dipartiment tal-gvern, entità tal-gvern jew aġenzija tal-gvern taħt l-Att dwar l-Amministrazzjoni Pubblika, u taħt kull leġislazzjoni oħra dwar il-kompetenza tagħhom, dipartiment tal-gvern, entità tal-gvern jew aġenzija tal-gvern għandhom jipprovaw jiffaċilitaw it-twettiq tal-attivitajiet tan-negozju. (2) Fit-twettiq tal-funzjoni tiegħhom taħt is-subartikolu (1), dipartiment tal-gvern, entità tal-gvern jew aġenzija tal-gvern għandhom: (a) qabel ma jissottomettu lill-Parlament jew jippreżentaw strument quddiem l-Kamra tad-Deputati, jivvalutaw l-effett li l-istrument propost jista’ jkollu fuq l-ambjent ta’ operazzjoni tal-SMEs; (b) fi żmien xahrejn mid-data tal-pubblikazzjoni tiegħu fil-Gazzetta jikkomunikaw l-istrument, li jkun għadda mill-Parlament jew ikun ġie preżentat lill-Kamra tad-Deputati, lis-setturi kollha affetwati bl-introduzzjoni tiegħu, u għandhom jinformaw lis-setturi tan-negozju dwar id-data tad-dħul fis-seħħ tal-istrument: Iżda l-ebda strument, li għalih japplika dan is-subartikolu, ma jista’ jidħol fis-seħħ qabel it-tmiem tat-terminu ta’ xahrejn msemmi f’dan il-paragrafu; (ċ) i ħejju noti ta’ spjegazzjoni skont l-Iskeda III u jiżguraw li dawn jiġu pubblikati flimkien, u jkunu annessi, mal-istrument; (d) jikkompilaw u jippubblikaw Linji ta’ Gwida għall-Utent biex jispjegaw il-ħtiġiet li qed jiġu imposti b’xi strument ġdid skont il-paragrafu (b), fi żmien suffiċjenti qabel id-dħul fis-seħħ ta’ dak l-istrument biex jiffaċilitaw il-ħarisen tiegħu; u (e) jikkompilaw informazzjoni bażika fuq ir-regoli u regolamentipertitenti kollha li jaqgħu fl-ambitu tagħhom kif ukoll dwar miżuri ta’ faċilità tan-negozju rilevanti għat-twaqqif u t-tmexxija ta’ intrpriża, u jagħmlu din l-informazzjoni disponibbli b’mod faċli. 4. (1) Fil-funzjoni tagħhom tat-twettiq ta’ valutazzjoni tal-impatt skont l-artikolu 3(2)(a)- (a) di partiment tal-gvern, entità tal-gvern jew aġenzija tal-gvern għandhom jimlew l-Impact Assessment Frameworkkif murija fl-Iskeda I, jew kif jista’ jkun ulterjorment stabbilit taħt xi leġislazzjoni oħra; (b) kull strument li jiġi meqjus li ser ikollu effett fuq l-SMEs, għandu jkun akkumpanjat minn rapport dwar ir-riżultat ta’ Test SME li għandu jsir mid-dipartiment tal-gvern, entità tal-gvern jew aġenzija tal-gvern konċernata skont il-proċedura stabbilita fl-Iskeda II. (2) L-applikazzjoni tat-Test SME taħt is-subartikolu (1)(b) għandha ssir b’kordinament mal-entità ċentrali identifikata taħt l-artikolu 5, li ema entità tkun responsabbli biss sabiex tissorvelja l-implimentazzjoni tat-Taqsima 5 tal-Impact Assessment Framework L-applikazzjoni tat-Test SME taħt is-subartikolu (1)(b. (3) L-Impact Assessment Framework imsemmi fis-subartikolu (1)(a) għandu jiġi ppubblikat fil-verżjoni bl-Ingliż biss. 5. Entità ċentrali. (1) Għandha tiġi identifikata entità ċentrali mill-Gvern li għandu jkollha l-ħila n eċessarja fir-rigward ta’ riżorsi umani, għarfien jew kwalifiki fl-applikazzjoni tat-Test SME. (2) Tkun il-funzjoni tal-entitali: (a) tassisiti lil dipartiment tal-gvern, entità tal-gvern jew aġenzija tal-gvern fl-applikazzjoni, analiżi u tifsir tat-Test SME; (b) tiffaċilita konsultazzjoni mid-dipartiment tal-gvern, entità tal-gvern jew aġenzija tal-gvern mal-korpi relattivi SME u rappreżentanti, inkluż il-Kunsill u s-sottokumitati nominati mill-Kunsill bl-artikoli 10(6) u 11(3), dwar l-istrument propost sabiex jiġi stabbilit l-effett li l-imsemmi strument jista’ jkollu fuq l-SMEs; (ċ) tgħin biex jiġu identifikati miżuri alternattivi mmirati biex itaffu l-effett negattiv fuq l-SMEs identifikati fit-Test SME mingħajr ma jitnaqqas xejn mill-għanijiet li l-istrument ikun maħsub li jilħaq. (3) Fit-twettiq tal-funzjonijiet tagħha, l-entità ċentrali għandha: (a) taġixxi b’mod oġġettiv, trasparenti u effiċjenti; (b) tiżgura li jiġi applikat a pproċċ uniformi minn kull dipartiment tal-gvern, entità tal-gvern jew aġenzija tal-gvern fit-twettiq tal-obbligu taħt l-artikolu 4(1); u (ċ) taġixxi b’mod imparzjali mid-dipartiment tal-gvern, entità tal-gvern jew aġenzija tal-gvern li jipproponu l-istrument. 6. Fil-funzjoni tagħhom li jipprovdu informazzjoni skont l-artikolu 3(2)(e), dipartiment tal-gvern, entità tal-gvern jew aġenzija tal-gvern għandhom: (a) jorganizzaw l-informazzjoni kollha li taqa’ fl-ambitu tagħhom relatata ma’ servizzi provduti mill-Gvern u informazzjoni meħtieġa mill-Gvern, li tkun neċessarja għat-twaqqif ta’ intrapriża f’Malta jew għal intrapriża biex topera u żżomm negozju eżistenti f’Malta; (b) jipprovdu l-informazzjoni miġbura taħt il-paragrafu (a) lill-Intrapriża ta’ Malta jew lil entità oħra bħal dik taħt l-artikolu 8, fiż-żewġ lingwi uffiċjali, u f’forma li tiffaċilita l-komunikazzjoni tagħha permezz ta’ mezzi elettroniċi; (ċ) iżommu l-informazzjoni aġġornata f’kull ħinu jikkomunikaw dawk l-aġġornamenti lill-Intrapriża ta’ Malta minnufih. 7. Funzjonijiet attribwiti lil entitajiet tas-settur pubbliku li joffru servizzi li n-negozju. (1) B’żjieda mat-twettiq tas-setgħat, funzjonijiet u responsabbiltajiet attribwiti lil entità tas-settur pubbliku li toffri servizzi li n-negozju taħt xi leġislazzjoni li għandha x’taqsam mal-kompetenza tagħha, entità tas-settur pubbliku li toffri servizzi li n-negozju għandha twettaq stħarriġ dwar is-sodisfazzjon tal-konsumatur kull sentejn, bil-għan li tistabbilixxi l-impatt li s-servizz tagħha qed ikollu fuq is-settur tal-intrapriżi. (2) L-istħar riġ identifikat taħt is-subartikolu (1) għandu jitwettaq mill-Uffiċċju Nazzjonali tal-Istatistika, u għandu jkun fih il-ġabra, il-kumpilazzjoni, l-analiżi, u l-pubblikazzjoni tad-data. (3) L-ispejjeż kollha relattivi li jinġarrbu mill-Uffiċċju Nazzjonali tal-Istatistika fit-twettiq tal-funzjoni tiegħu taħt is-subartikolu (2) għandhom jinqasmu bejn l-entitajiet tas-settur pubbliku li joffru servizzi li n-negozju. (4) Fl-eżerċizzju tal-funzjoni tagħha taħt is-subartikolu (1), l-entità tas-settur pubbliku kkonċernata għandha tikkollabora mal-Uffiċċju Nazzjonali tal-Istatistika u għandha tagħmel dawk l-arranġamenti li jkunu meħtieġa għall-iskambju ta’ informazzjoni u forom oħra ta’ assistenza. (5) Ir-riżultati tal-istħarriġ magħmul taħt is-subartikolu (2) għandhom jiġu komunikati lill-Kulleġġ mill-entità tas-settur pubbliku kkonċernata, li għandha ukoll iġġib għall-attenzjoni tal-pubbliku l-azzjonijiet li jkunu ser jittieħdu biex jiġu rranġati defiċjenzi li jkunu ġew identifikati. Kull azzjoni ta’ rimedju għandha tittieħed fi żmien sena mir-riżultat tal-istħarriġ magħmul skont is-subartikolu (2). 8. Ċentru ċentralizzat ta’ informazzjoni. B’żieda mas-setgħat, funzjonijiet u responsabbiltajiet attribwiti lill-Intrapriża ta’ Malta taħt il-leġislazzjoni tagħha u kull leġislazzjoni oħra li għandha x’taqsam mal-kompetenza tagħha, l-Intrapriża ta’ Malta jew entità bħal dik maħtura mill-Ministru għal dak il-għan, għandha tqiegħed għad-dispożizzjoni tal-pubbliku, l-informazzjoni kollha li tiġbor mid-dipartiment tal-gvern, entità tal-gvern jew aġenzija tal-gvern skont l-artikolu 6(b), filwaqt li tiżgura li din tirrappreżenta riferenza sħiħa għall-obbligi u miżuri ta’ appoġġ imposti mill-Gvern applikabbli għan-negozji. Aktar minn hekk hi għandha tagħmel din l-informazzjoni disponibbli fuq sit elettroniku li hi għandha toħloq għal dak il-għan, u żżomm l-informazzjoni fuq is-sit elettroniku aġġornata f’kull ħin. Din l-informazzjoni ma għandhiex tissostitwixxi l-leġislazzjoni jew ir-regolamenti attwali. 9. Promozzjoni ta’ kodiċi ta’ etika. (1) Ikun id-dmir ta’ kull organizzazzjoni li tirrappreżenta negozji li tippromwovi t-tfassil ta’, u fejn dan diġà jeżisti, l-użu aħjar u iktar mifrux ta’ kodiċi ta’ etika fost il-membri tagħha. (2) Fl-eżerċizzju tal-funzjoni tagħha taħt is-subartikolu (1), l-organizzazzjoni konċernata għandha tħabrek sa biex ittejjeb ir-rapport ta’ bejn il-klijenti u l-fornituri fis-settur, billi tippromwovi l-adozzjoni tal-prinċipji li joħorġu mill-kodiċi ta’ etika. (3) Fl-Iskeda IV hemm provduta gwida għat-tfassil ta’ kodiċi ta’ etika. TAQSIMA III T waqqif ta’ korpi 10. (1) Għandu jkun hemm Kunsill, li jkun magħruf bħala l-Kunsill Konsultattiv tal-Intrapriżi. (2) Il-Kunsill għandu jkun korp konsultattiv u li jagħti l-pariri lill-Gvern permezz tal-Ministru, li jkollu personalità ġuridika distinta, u jkun magħmul minn dawn li ġejjin: (a) Chair person, li jkun il-Ministru; (b) ħmis tax-il membru ieħor li jirrappreżentaw l-entitajiet jew Ministeri responsabbli għall-intrapriża jew li l-ambitu tagħhom huwa relevanti għas-settur, li huma: (i) id-Dipartiment responsabbli għall-Kummerċ; (ii) l-Intrapriża ta’ Malta; (iii) l-Awtorità ta’ Malta għall-Kompetizzjoni u għall-Affarijiet tal-Konsumatur; (iv) id-Direttorat responsabbli għall-Politika tal-Intrapriża fi ħdan il-Ministeru responsabbli għall-Ekonomija; (v) id-Diviżjoni tal-Politika dwar l-Ekonomija fi ħdan il-Ministeru responsabbli għall-Finanzi; (vi) l-Awtorità għas-Servizzi Finanzjarji ta’ Malta; (vii) id-Dipartiment responsabbli għall-Gvern Lokali; (viii) il-Ministeru responsabbli għal Għawdex; (ix) l-Awtorità tat-Turiżmu; (x) l-Awtorità tal-Ippjanar; (xi) il-Ministeru responsabbli għall-Affarijiet Rurali; (xii) l-Uffiċċju Nazzjonali tal-Istatistika; (xiii) il-Kummissarju tat-Taxxi; (xiv) il-Ministeru responsabbli għall-Edukazzjoni u x-Xogħol; u (xv) l-Awtorità responsabbli għall-Ambjent u r-Riżorsi; (ċ) ħdax-il membru maħtura minn rappreżentanti minn korpi kostitwiti, primarjament il-Kamra tal-Kummerċ, l-Industrija u l-Intrapriża ta’ Malta, il-General Retailersand Traders Union, l-Assoċjazzjoni Maltija għal-Lukandi u Ristoranti, il-Kamra tan-Negozju għal Għawdex, l-Assoċjazzjoni tat-Turiżmu għal Għawdex, l-Assoċjazzjoni Maltija ta’ Min Iħaddem, il-Kunsill Nazzjonali tan-Nisa, l-Assoċjazzjoni Maltija tan-Nisa fin-Negozju, il-Fondazzjoni tan-Nisa fin-Negozju, l-Assoċjazzjoni Maltija għall-Intrapriżi tal-Familja u l-Istitut tal-Financial Services Practitioners ħdax-il membru maħtura minn rappreżentanti minn korpi kostitwiti, primarjament il-Kamra tal-Kummerċ, l-Industrija u l-Intrapriża ta’ Malta, il-General Retailersand Traders Union; u (d) il-Gvernatur tal-Bank Ċentrali ta’ Malta, exofficio. (3) Għal kull wieħed mill-membri maħtura skont is-subartikolu (2)(b), (ċ), u (d Għal kull wieħed mill-membri maħtura skont is-subartikolu (2)(b), (ċ), għandu jkun hemm numru ugwali ta’ membri sostituti li jirrappreżentaw dawk l-istess setturi jew organizzazzjonijiet u li jkollhom id-dritt li jattendu għal-laqgħat fl-assenza tal-membri maħtura. (4) It-tul tal-kariga tal-membri għandu jkun ta’ sena. (5) Il-Kunsill jista’ jaġixxi minkejja kull vakanza fost il-membri tiegħu jekk fil-laqgħa ikun hemm kworumpreżenti. (6) Bla ħsara għad-disposizzjonijiet ta’ dan l-Att, u għal kull regolament magħmul taħt u, il-Kunsill għandu jaħtar sottokumitat li jkun magħruf bħala l-Kumitat ta’ Pariri għan-Negozjiż-Żgħar, li għandu jkun magħmul minn persuni magħżula mill-komunità tan-negozju bl-esperjenza ta’ operat ta’ tipi differenti ta’ mikrointrapriżi jew li jkunu ħadmu ma’ negozji żgħar. (7) Il-Ministru jista, wara konsultazzjoni mal-Kunsill, jagħmel regolamenti dwar proċeduri li għandhom jiġu adottati mill-Kunsill, inkluż il-kworum għal-laqgħat, ir-reġistru ta’ vakanzi każwali, it-telf ta’ mandat u sostituzzjoni ta’ membri. Għall-fini ta’ dan l-artikolu, kworum ikun magħmul minn proporzjon ugwali ta’ rappreżentanti miż-żewġ setturi, b’tal-anqas għaxar rappreżentanti. 11. Funzjonijiet tal-Kunsill. (1) Il-Kunsill ikollu l-funzjonili- (a) jagħti rakkomandazzjonijiet lill-Gvern dwar affarijiet li għandhom x’jaqsmu mas-settur tal-intrapriża; (b) jagħti rakkomandazzjonijiet lill-Gvern fuq l-formulazzjoni ta’ politika fil-qasam tal-intrapriżi żgħar u medji; (ċ) jaħdem lejn titjib fl-ambjent tal-operat ta’ intrapriżi żgħar; (d) jirrevedi, jiddiskuti u jipprovdi pariri fuq proposti leġislativi li jkollhom impatt sinifikanti fuq is-settur tal-intrapriżi; (e) jsegwi l-implimentazzjoni xierqa tal-politika tal-Gvern; (f) jinkoraġġixxi riċerka, iwettaq monitoraġġ fuq, jivvaluta u jmexxi miżuri għal ambjent li jwassal għal livell għoli ta’ provvista ta’ servizz; u (g) jwettaq dawk il-funzjonijiet oħra kif jistgħu jiġu assenjati lil u taħt dan l-Att jew xi liġi oħra. (2) Fit-twettiq tal-funzjonijiet tiegħu, il-Kunsill għandu: (a) jaħdem fuq materji identifikati li jxekklu t-takkbar ekonomiku, l-iżvilupp u l-kompetittività; (b) jsegwi dawk il-linji ta’ gwida ta’ politika kif jistgħu jiġu mfassla mill-Gvern; (ċ) jippromwovi ir-regolamentazzjoni bbażata fuq spejjeż li wieħed ikun konxju minnhom u l-effettività; (d) jippromwovi sinerġiji fl-applikazzjoni tal-politika tal-Gvern fi ħdan l-Amministrazzjoni; u (e) jagħmel xogħol intern ta’ riċerka, jew permezz ta’ xogħol li jinbagħat biex isir barra mill-Kunsill, fuq materji rilevanti. (3) Il-Kunsill ikollu s-setgħa li jaħtar sottokumitati, li l-membri tagħhom ikunu nominati minn korpi kostitwiti, biex jindirizzaw materji speċifiċi, u jirrevedu proposti li jaffettwaw l-SMEs. 12. T waqqif ta’ Segretarjat tal-Kunsill. Emendat: XVIII.2015.4; XII.2017.4. (1) L-affarijiet amministrattivi tal-Kunsill għandhom ikunu ġestiti mis-Segretarjat tal-Kunsill, u għandhom jaqgħu taħt il-kompetenza tad-Direttorat responsabbli għall-Ekonomija, u l-Kunsill, bl-approvazzjoni tal-Ministru, jista’ jappunta uffiċjali skont kif ikun neċessarju għall-qadi x ieraq u effiċjenti tal-funzjonijiet tal-Kunsill. (2) Is-Segretarjat tal-Kunsill għandu jkun responsabbli għas-servizzi tekniċi u segretarjali tal-Kunsill, u għandu, inter alia, jkun responsabbli: (a) għall-provvista ta’ servizzi amministrattivi u segretarja li meħtieġa mill-Kunsill, l-Kumitat jew s-sottokumitat maħtur taħt l-artikolu 10(6); (b) biex jiżgura li l-informazzjoni kollha li tista’ tkun meħtieġa mill-membri tal-Kunsill biex iwettqu l-funzjonijiet tagħhom tkun disponibbli; (ċ) biex jiżgura li tittieħed azzjoni sussegwenti sabiex jiġu implimentati direzzjonijiet jew deċiżjonijiet meħuda mill-Kunsill jew mis-sottokumitati; (d) biex jipprovdi informazzjoni u jwettaq xogħol preparatorju għall-għanijiet tar-rapporti dwar l-attività tal-Kunsill, u jissorvelja u jivvaluta l-eżekuzzjoni ta’ dawn il-kompiti; (e) biex jiżgura li servizzi tal-uffiċċju jkunu provduti għall-operat tal-Kunsill u tas-sottokumitat; (f) biex jeżerċita kull responsabbiltà oħra kif tista’ tkun delegatta miċ-Chair person f’isem il-Kunsill; u (g) biex jiżgura li l-Kunsill u l-Kumitat joperaw b’ħarsien strett mar-regolamenti finanzjarji tal-Gvern li jkunu japplikaw għall-Kunsill u għall-Kumitat. 13. (1) Għandu jkun hemm Kulleġġ, li jkun magħruf bħala l-Kulleġġ tar-Regolaturi. (2) Il-Kulleġġ għandu jkun korp konsultattiv u li jagħti pariri lill-Gvern permezz tal-Ministru, li jkollu personalità ġuridika distinta, u jkun magħmul minn dawn li ġejjin: (a) Chair person, maħtur mill-Ministru; u (b) sittax-il membru nominati mill-Gvern, li jirrappreżentaw li r-rappreżentanti tal-gvern fil-korpi kostitwiti, jiġifieri l-Awtorità responsabbli għas-Servizzi Finanzjarji, l-Awtorità responsabbli għall-Kompetizzjoni u għall-Affarijiet tal-Konsumatur, id-Dipartiment tad-Dwana, l-Awtorità responsabbli għal-Logħob, ir-Regolatur għas-Servizzi tal-Enerġija u l-Ilma, l-Awtorità responsabbli għat-Turiżmu, l-Awtorità responsabbli għall-Komunikazzjoni, l-Awtorità responsabbli għas-Saħħa u s-Sigurtà fuq il-Post tax-Xogħol, l-Awtorità responsabbli għall-Ippjanar, l-Awtorità responsabbli għall-Ambjent u r-Riżorsi, id-Dipartiment responsabbli għas-Saħħa Ambjentali, id-Direttorat responsabbli għas-Saħħa tal-Pjanti, id-Direttorat responsabbli għar-Regolamentazzjoni Veterinarja, id-Direttorat responsabbli għall-Kontroll fis-Sajd, l-Awtorità responsabbli għall-Mediċini u d-Dipartiment responsabbli għall-Kummerċ. (3) (a) Għal kull wieħed mill-membri maħtura skont is-subartikolu (2)(b), għandu jkun hemm numru ugwali ta’ membri sostituti li jirrappreżentaw dawk l-awtoritajiet li jkollhom id-dritt li jattendu għal-laqgħat fl-assenza tal-membri maħtura. (b) Il-Kulleġġ jista’ jaġixxi minkejja kull vakanza fost il-membri tiegħu jekk fil-laqgħa ikun hemm kworumpreżenti. (4) It-tul tal-kariga tal-membri għandu jkun ta’ sena. (5) Il-Ministru jista’, wara konsultazzjoni mal-Kulleġġ, jagħmel regolamenti dwar il-proċeduri li għandhom jiġu adottati mill-Kulleġġ, inkluż il-kworum għal-laqgħat, ir-reġistru ta’ vakanzi każwali, it-telf ta’ mandat u s-sostituzzjoni ta’ membri. 14. Funzjonijiet tal-Kulleġġ. (1) Il-Kulleġġ ikollu l-funzjoni li: (a) jistabbilixxi u jżommsistema regolatorja ta’ koperazzjoni fost il-membri tiegħu; (b) jiżgura li jkun hemm l-aħjar użu tar-regolamentazzjoni sabiex jippromwovi effiċjenza, ekonomija u kompetizzjoni fi ħdan is-settur ta’ intrapriżi; (ċ) jistabbilixxi program ta’ xogħol kif propost u preżentat mill-membri u ċċertifikat formalment mill-Ministru; (d) jagħmel laqgħat konġunti regolari mal-Kunsill u jiddiskuti suġġetti ta’ importanza għas-settur ta’ intrapriżi; (e) jagħmel rakkomandazzjonijiet lill-Gvern dwar suġġetti li jkunu ġew diskussi fi ħdan il-Kunsill u wara laqgħat konġunti mal-Kunsill; (f) jagħmel rakkomandazzjonijiet lill-Gvern fuq reviżjonijiet tal-politika; (g) jiskambja informazzjoni fost il-membri tiegħu fuq materji regolatorji u tendenzi kurrenti fi ħdan s-settur ta’ intrapriżi; u (h) jwettaq dak il-funzjonijiet oħra kif l-Gvern jista’ jassenja lill-Kuleġġ minn żmien għal żmien. (2) Fit-twettiq tal-funzjonijiet tiegħu, il-Kulleġġ għandu: (a) jiżviluppa miżuri għall-promozzjoni ta’ effiċjenza, ekonomija aħjar, u kompetizzjoni fi ħdan is-settur ta’ intrapriżi; (b) jidentifika barrieri regolatorji li jxekklu t-tkabbir tas-settur ta’ intrapriżi u jagħmel rakkomandazzjonijiet biex jindirizza dawk l-kwistjonijiet; (ċ) jkollu l-għan li jsaħħaħ u jżomm network ta’ komunikazzjoni fost ir-rappreżentanti u l-membri kollha permezz ta’ skambju regolari dwar l-istat ta’ affarijiet u informazzjoni; u (d) jagħmel xogħol intern ta’ riċerka, jew permezz ta’ xogħol li jinbagħat biex isir barra mill-Kulleġġ, fuq materji rilevanti. 15. Laqgħat u rapporti. Emendat: XII.2017.6. Il-Kulleġġ għandu: (a) jiltaqa’ tal-inqas darba kull erba’ xhur jew iżjed frekwenti kif ikun meqjus neċessarju mill-Kulleġġ; (b) jirrapporta lill-Ministru kull sitt xhur fuq ix-xogħol imwettaq; u (ċ) jippublika rapport annwali li jkun jinkludi rapport ġenerali fuq żviluppi tul il-perjodu li dwaru jirrelata dwar materji diskussi fil-laqgħat. 16. Segretarjat tal-Kulleġġ. Emendat: XVIII.2015.5; XII.2017.7. (1) L-affarijiet amministrattivi tal-Kulleġġ għandhom ikunu ġestiti mis-Segretarjat tal-Kulleġġ, u għandhom jaqgħu fil-kompetenza tad-Direttorat responsabbli għall-Politika tal-Intrapriża fi ħdan il-Ministeru għall-Ekonomija. (2) Is-Segretarjat tal-Kulleġġ għandu jkun responsabbli għas-servizzi tekniċi u segretarjali, u d-disposizzjonijiet tal-artikolu 12(2) għandhom mutatis mutandis japplikaw għas-Segretarjat tal-Kulleġġ. TAQSIMA IV Mixxellanji 17. Setgħa li jagħmel regolamenti. Il-Ministru jkollu s-setgħa li jagħmel regolamenti biex jagħti effett li d-disposizzjonijiet ta’ dan l-Att, u sabiex jitwettqu aħjar id-disposizzjonijiet u l-għanijiet ta’ dan l-Att. 18. Eżenzjoni. (1) Il-Ministru jista’, b’ordni pubblikat fil-Gazzetta u bla ħsara għal kull kondizzjoni, restrizzjoni jew limitazzjoni, jeżenta strumenti speċifiċi mill-applikazzjoni ta’ dan l-Att jew parti minnu jew minn xi obbligu impost taħt dan l-Att. (2) Il-Ministru jista’ jirrevoka kull ordni magħmula taħt dan l-artikolu. 19. Nomina ta’ Rappreżentant tal-SME. Il-Ministru jista’ jaħtar persuna biex tiġi nominata bħala "ir-Rappreżentant tal-SME" li, fost affarijiet oħra, ikollu l-kompiti li ġejjin: (a) li jiddefendi u jippromwovi l-interessi tal-SME sabiex jiżgura li jiġu kkunsidrati apriori f’kull inizjattiva nazzjonali, kemm regolatorja kif ukoll xort’oħra; (b) li jippromwovi inizjattivi biex jiġu implimentati l-prinċipji mħarsa f’dan l-Att; u (ċ) li jikkordina l-azzjoni nazzjonali mal-Istati Membri tal-Unjoni Ewropea u mal-Unjoni Ewropea, b’mod partikolari mar-Rappreżentant tal-SME tal-Kummissjoni.